มีอาการไอมาตั้งแต่ประมาณ3มกราคมแล้วค่ะตอนนั้นจำได้ว่ามีไข้ มีน้ำมูก แต่สักพักก็หายไป เหลือแต่อาการไอค่ะ บางช่วงจะไอถี่มากๆ แต่บางช่วงแทบไม่ไอเลยค่ะ เคยซื้ออยากมาทานก็ไม่หาย มีแค่อาการไอนะคะ แต่บางทีก็รู้สึกคั่นเนื้อคั่นตัวเหมือนตัวร้อนค่ะ ตอนนี้ก็ไม่ค่อยมีเวลา ยังไม่ได้ไปหาเลยค่ะ พอจะวินิจฉัยได้ไหมคะว่าเป็นอะไร
สวัสดีค่ะ อาการไอ ที่เป็นมาเกือบ 3 เดือน อาจเกิดจาก1. โรคหอบหืด อาการมักจะกำเริบขึ้นเมื่อโดนกระตุ้นจากสิ่งต่างๆ ที่ก่อให้เกิดการแพ้ หรือจากอุณหภูมิที่เย็น การออกกำลังกาย หรือความเครียด บางรายอาจมีเฉพาะอาการไอได้ แต่ส่วนใหญ่จะมีอาการอื่นๆ ร่วมอีก เช่น หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้น2. ภูมิแพ้ชนิดแพ้อากาศ แต่นอกจากไอแล้ว มักมีอาการคันจมูก คันคอ จาม น้ำมูกไหล โดยอาการจะเกิดขึ้นเมื่อสัมผัสกับสารก่อภูมิแพ้ต่างๆ เช่น ไรฝุ่น สะเก็ดผิวหนังสัตว์ เกสรดอกไม้ เป็นต้น3. กรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไป แต่มักมีอการอื่นๆ ร่วมด้วย เช่น แสบร้อนกลางอก จุกแน่นลิ้นปี่ เรอบ่อย รู้สึกเปรี้ยวหรือขมที่ลำคอ คลื่นไส้หลังทานอาหาร อิ่มเร็ว เป็นต้น4. ผลข้างเคียงจากการใช้ยาบางชนิด โดยเฉพาะยาลดความดันโลหิตกลุ่ม ACE inhibitor5. หลอดลมอักเสบเรื้อรัง แต่มักจะมักมีเสมหะมาก หายใจลำบาก หอบเหนื่อย แน่นหน้าอก6. วัณโรคปอด แต่มักมีเสมหะ และจะมีไข้ น้ำหนักลด เบื่ออาหารร่วมด้วย7. มะเร็งปอด อาการไอจะรุนแรงขึ้นเรื่อยๆ รวมถึงมีอาการอื่นๆ เช่น ไอปนเลือด เหนื่อยหอบ น้ำหนักลด เป็นต้นหากยังคงมีอาการไอต่อเนื่อง ก็ควรไปพบแพทย์พื่อตรวจหาสาเหตุและรักษาค่ะ ในเบื้องต้น ก็ควรดื่มน้ำเปล่ามากๆ หลีกเลี่ยงการดื่มน้ำเย็นจัดหรือน้ำแข็ง หลีกเลี่ยงการอยู่ใกล้ผู้ที่สูบบุหรี่ หลีกเลี่ยงการอยู่ในที่ที่มีฝุ่นละอองมาก หรือใส่หน้ากากป้องกัน ดูแลร่างกายให้แข็งแรง โดยการออกกำลังกายสม่ำเสมอ นอนหลับพักผ่อนให้เพียงพอ ทานอาหารที่มีประโยชน์ เป็นต้น